## TEHNIČKA ŠKOLA ZAGREB

ZAGREB, Palmotićeva 84

Datum: 25. studenog 2024.

POZIV NA DOSTAVU PONUDE

1. **OPĆI PODACI**

**1. 1. Naručitelj:**

**TEHNIČKA ŠKOLA ZAGREB**

ZAGREB, Palmotićeva 84

OIB: 90264326923

Tel., Fax.: 01/483 99 10

Internetska adresa: www.ss-tehnicka-zg.skole.hr

Adresa elektroničke pošte: zts-zagreb@zg.htnet.hr

**1.2. Služba/osoba zadužena za komunikaciju s ponuditeljima:**

Martina Babić

Računovodstvo, tel.: 485 01 52 , 378 32 18, e-mail: martina.babic1@skole.hr

1. **SUKOB INTERESA**

**Popis gospodarskih subjekata** s kojima Tehnička škola Zagreb **ne može sklapati ugovore o javnoj nabavi**: Nema gospodarskih subjekta s kojima bi Tehnička škola Zagreb bila u sukobu interesa.

1. **OPIS PREDMETA NABAVE**

Tehnička škola Zagreb (u daljnjem tekstu: Naručitelj) pokrenuo je postupak nabave **smrznutih proizvoda z**a **proračunsku 2025. godinu**, te Vam upućujemo ovaj Poziv na dostavu ponude.

1. **UVJETI NABAVE**

Vaša ponuda treba ispunjavati sljedeće uvjete:

* **Vrsta, količina predmeta nabave:** definirano je u troškovniku koji je sastavni dio ovog poziva.Količina predmeta nabave je okvirna. Stvarna nabavljena količina robe na temelju sklopljenog ugovora može biti veća ili manja od okvirne količine.
* **Procijenjena vrijednost nabave:** 6.000,00 eura
* **Mjesto isporuke: Zagreb, Palmotićeva 59**
* **Rok isporuke:** Sukcesivno prema pojedinim narudžbama. Nabava će se vršiti postupno tijekom perioda važenja ugovora o nabavi. Narudžba predana do 12,00 sati mora se isporučiti u roku dva radna dana.
* **Rok trajanja ugovora:** Ugovor se sklapa na razdoblje od 12 mjeseci, a stupa na snagu po potpisu obiju ugovornih strana
* **Rok valjanosti ponude:** 60 dana od dana otvaranja ponuda
* **Način određivanja cijene ponude**: U cijenu ponude bez PDV-a uračunavaju se svi troškovi i popusti ponuditelja.
* Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, te cijena ponude sa PDV-om.

**Cijena je nepromjenjiva za cijelo vrijeme trajanja ugovora. U slučaju većih poremećaja na tržištu Naručitelj će prema zahtjevu Prodavatelja razmotriti opravdanost promjene cijene te se prema dogovoru ugovornih strana može sklopiti aneks ugovora ili će Naručitelj raskinuti ugovor i provesti novi postupak nabave.**

Ukupna cijena upisuje se brojkama i slovima te mora biti izražena u eurima.

* **Rok, način i uvjeti plaćanja:** Plaćanje predujmom je isključeno. Plaćanje će se izvršiti u roku od *15 dana po primitku* valjanog računa. Ponuditelj je obvezan prema Naručitelju poslati isključivo e-račun.
* **Dokazi o sposobnosti:** Ponuditelji su dužni uz ponudu dostaviti dokaze o sposobnosti:

1. **Isprava o upisu** u poslovni, sudski (trgovački), strukovni, obrtni ili drugi odgovarajući registar države sjedišta gospodarskog subjekta koji ne smiju biti stariji od tri (3) mjeseca računajući od dana početka postupka nabave (dana slanja poziva na dostavu ponude).
2. **Rješenje/uvjerenje/potvrda** nadležnog ministarstva da proizvođač, odnosno subjekt u poslovanju s hranom ima integriran HACCP sustav samokontrole sukladno Zakonu o hrani (NN 81/13.,14/14.,30/15) i Zakonu o higijeni hrane i mikrobiološkim kriterijima za hranu NN 81/13, 115/18.) **odnosno potvrda** ovlaštene tvrtke za certificiranje o uvedenom HACCP sustavu upravljanja (primjeni HACCP) načela.

Za dokazivanje sposobnosti prilaže se Rješenje/Uvjerenje/Potvrda iz koje se mora vidjeti da gospodarski subjekt ima implementirani HACCP sustav (uspostavljanje i provođenje redovitih preventivnih sustava kontrole prema načelima HACCP-a).

* **Kriterij odabira ponude:** (uz obvezu ispunjenja svih gore navedenih uvjeta i zahtjeva): najniža cijena.

1. **SADRŽAJ I NAČIN IZRADE PONUDE:**

Ponuda se izrađuje na način da čini **cjelinu**. Ponuda se uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje i umetanje listova, odnosno **ponuda treba biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te utisnuti pečat ponuditelja** Stranice ponude se označavaju brojem na način da je vidljiv redni broj stranice i ukupan broj stranica ponude

**Ponuda mora sadržavati sljedeće dijelove i priloge bez kojih se neće uzimati u daljnje razmatranje:**

* **Ponudbeni list** (ispunjen i potpisan od strane ponuditelja)
* **Troškovnik** (ispunjen i potpisan od strane ponuditelja)
* **Dokazi o sposobnosti** (traženi dokumenti)

1. **ROK I NAČIN DOSTAVE PONUDE**

**Rok za dostavu ponuda je 06. prosinca 2024. do 10 sati.**

Ponuda se dostavlja u zatvorenoj omotnici na adresu javnog naručitelja, odnosno:

**Na omotnici ponude mora biti naznačeno** :

* naziv i adresa ponuditelja
* naziv i adresa naručitelja:

**TEHNIČKA ŠKOLA ZAGREB**

**ZAGREB, Palmotićeva 84, soba 14 prizemlje**

* naziv predmeta nabave
* naznaka **"NE OTVARAJ"**

1. **OSTALO**

* **Obavijesti o rezultatima nabave:** Odluku o odabiru, Naručitelj će dostaviti u roku 10 dana od dana određenog za dostavu ponuda. Također, odabranom ponuditelj će se uz ovu odluku dostaviti i prijedlog ugovora.
* **Sve dokumente** koje naručitelj zahtijeva sukladno točki 4. ovog poziva za dostavu ponuda ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. U slučaju postojanja sumnje u istinitost podataka navedenih u dokumentima koje su ponuditelji dostavili sukladno točki 4., naručitelj može radi provjere istinitosti podataka:
  + od ponuditelja zatražiti da u primjerenom roku dostavi izvornike ili ovjerene preslike tih dokumenata i/ili
  + obratiti se izdavatelju dokumenta i/ili nadležnim tijelima.
* **Postupak se provodi** prema čl.6. Naputka za provedbu postupaka jednostavne nabave.

S poštovanjem,

Ravnatelj:

Patrik Mardešić, v.r.

U privitku:

1. Ponudbeni list – obrazac
2. Troškovnik - obrazac